רכבת לדארג'ילינג

רכבת לדארג'ילינג (באנגלית: The Darjeeling Limited) הוא סרט דרמה-קומי אמריקאי משנת 2007 בבימויו של וס אנדרסון אותו הפיק יחד עם סקוט רודין, רומן קופולה ולידיה דין פילצ'ר ונכתב יחד עם קופולה וג'ייסון שוורצמן. בסרט מככבים שוורצמן, אוון וילסון, ואדריאן ברודי כשלושה אחים מנוכרים המסכימים להיפגש בהודו שנה לאחר הלווית אביהם ל"מסע רוחני" ברכבת. צוות השחקנים כולל גם את וריס אהלווליה, אמארה קארן, ברבט שרדר ואנג'ליקה יוסטון והופעות קמע של נטלי פורטמן, קמילה רתרפורד, אירפאן קאן וביל מארי.

הסרט יצא לאקרנים ב-26 באוקטובר 2007 על ידי Fox Searchlight Pictures. רוב הביקורות היו חיוביות והוא הרוויח 35 מיליון דולר כשהופק בתקציב של 17.5 מיליון דולר. הסרט הוקרן בבכורה בפסטיבל הסרטים הבינלאומי ה-64 של ונציה והתחרה בפרס אריה הזהב. ב-2007 הסרט נבחר להיכלל בין הסרטים המובילים של השנה בטקס פרסי NYFCO .

סרטו הקצר של אנדרסון, מלון שבלייה , בכיכובם של שוורצמן ונטלי פורטמן, משמש כפרולוג לסרט.

 עלילה 
בפתיחה נראה איש עסקים אלמוני (ביל מארי) שלא מצליח לתפוס את הרכבת שלו, "The Darjeeling Limited", כשהיא עוזבת את הרציף, והאיש נחבט על ידי גבר צעיר יותר, פיטר ויטמן (ברודי) שמצליח לעלות לקרון ברגע האחרון. פיטר מתאחד עם שני אחיו פרנסיס וג'ק. השלושה לא התראו מאז ההלוייה של אביהם שנה קודם לכן.

פרנסיס, המבוגר ביותר, שרד לאחרונה תאונת אופנוע כמעט קטלנית (שהשאירה את פניו וראשו מכוסים בתחבושות) ומבקש להתפייס עם אחיו במסע של גילוי עצמי רוחני. הוא גם מחפש בחשאי אחר אמם, אותה לא ראו האחים שנים רבות. בעזרת עוזרו ברנדן, פרנסיס מתווה מסלול קפדני לטיול ומחרים את הדרכונים של אחיו כדי למנוע מהם לרדת מהרכבת מוקדם מדי. השלושה ממשיכים להתאבל על מות אביהם, כל אחד בדרכו. שלושתם נושאים חפצים רבים במזוודות המסומנים בראשי התיבות של אביהם, לצד חפצים אישיים נוספים שהיו שייכים לו.

הרכבת לוקחת את האחים דרך האזור הכפרי ואל מקדשים הינדים שונים. המתח גדל כאשר ג'ק, הצעיר ופיטר כועסים על התנהגותו השטלתנית של פרנסיס. פרנסיס חושף בסופו של דבר את תוכניתו להיפגש עם אמם, שהפכה לנזירה המתגוררת במנזר נוצרי בהרי ההימלאיה. פיטר וג'ק כועסים, וטוענים שלא היו מגיעים למסע אם היו יודעים זאת מראש. המתח מגיע לשיאו, ולשלושה יש מריבה פיזית ברכבת, שמטרידה את מנוחתם של הנוסעים האחרים והם מושלכים החוצה עם כל המטען שלהם. ברנדן מוסר לבנים מכתב מאמם, שתוכנו מרמז שהיא לא רוצה לראות אותם. האחים מחליטים לעזוב את הודו, ללכת כל אחד לדרכו ולא לחזור לעולם.

לאחר טיול במדבר, האחים רואים שלושה נערים צעירים נופלים לתוך נהר. ג'ק ופרנסיס מצילים שניים מהנערים, אך פיטר לא מצליח להציל את השלישי, שמת. הם נושאים את הגופה בחזרה לכפרם של הנערים, שם הם מבלים את הלילה ומקבלים יחס אדיב. הם משתתפים בהלוויה למחרת וחווים פלשבק מודחק: שלושת האחים (בליווי אליס, אשתו של פיטר) נראים בדרך להלוויה של אביהם בניו יורק, ואז עוצרים לאסוף את הפורשה שלו מהמוסך, אף על פי שהמכונית טרם תוקנה. מתברר כי מותו של אביהם נבע מדריסת מונית, וכי אמם לא השתתפה בהלוויה.

בחזרה להווה, האחים מגיעים לשדה התעופה, אך הם מחליטים לפתע לקרוע את הכרטיסי הטיסה וללכת לבקר את אמם בניגוד לרצונה. הם מגיעים למנזר, שם אמם מופתעת אך שמחה לראות אותם. פרנסיס מודה שהתאונה שלו הייתה למעשה ניסיון התאבדות. באותו לילה, לאחר שהאחים מתעמתים עם אמם על כך שנטשה אותם, המשפחה מתאספת בדממה ומתחברת מחדש באהבה. האחים מתעוררים למחרת בבוקר ומגלים שאמם נעלמה, והשאירה להם ארוחת הבוקר. הם מחליטים לא לחכות שהיא תחזור.

בתחנת הרכבת, שלושת האחים רצים לרכבת אחרת בשם "Bengal Lancer" ומשליכים בשמחה את כל המזוודות והתיקים של אביהם כדי לתפוס אותה. על הקרון, פרנסיס מציע להחזיר לפיטר וג'ק את הדרכונים שלהם, אך הם מורים לו להמשיך לשמור אותם.

 צוות השחקנים 
 אוון וילסון – פרנסיס
 אדריאן ברודי – פיטר
 ג'ייסון שוורצמן – ג'ק
 אמארה קארן – ריטה
 וואלאס וולודרסקי – ברנדן
 וריס אהלווליה – הדייל הראשי
 אירפאן קאן – האב
 ברבט שרדר – המכונאי
 קמילה רתרפורד – אליס
 ביל מארי – איש העסקים
 אנג'ליקה יוסטון – פטרישיה
 קומאר פאלנה – איש זקן
 נטלי פורטמן – רט

 אתרי צילום 
חלק גדול מהסרט, כולל סצנת הפתיחה, צולם בג'ודפור, ראג'סטאן. סצנות ההימלאיה צולמו באודאיפור. שדה התעופה הבינלאומי המוצג לקראת סוף הסרט הוא בניין הטרמינל הישן של נמל התעופה אודייפור. סצנת הפילים צולמה בנרליי . הסצנות המתרחשות בניו יורק צולמו בלונג איילנד.

 פסקול 
#שםיוצריםאורךהערות1"Where Do You Go To (My Lovely)"Peter Sarstedt4:38מהאלבום Peter Sarstedt2"Title Music"Vilayat Khan2:25מסרטו של סטיאגיט ריי Jalsaghar 3"This Time Tomorrow"הקינקס3:25מהאלבום: Lola Versus Powerman and the Moneygoround, Part One4"Title Music"סטיאג'יט ריי1:25מסרטו של סטיאגיט ריי Teen Kanya5"Title Music"Jyotitindra Moitra & Ustad Ali Akbar Khan1:37מסרטם של מרצ'נט ואייבורי The Householder6"Ruku's Room"סטיאג'יט ריי0:49מסרטו של סטיאגיט ריי Joi Baba Felunath7"Charu's Theme"סטיאג'יט ריי1:01מסרטו של סטיאגיט ריי Charulata8"Title Music"Shankar Jaikishan2:33מסרטם של מרצ'נט ואייבורי Bombay Talkie9"Montage"סטיאג'יט ריי1:15מהסרט Baksa Badal10"Prayer" (traditional)Jodhpur Sikh Temple Congregation1:0711"Farewell to Earnest"Jyotitindra Moitra1:59מסרטם של מרצ'נט ואייבורי The Householder12"The Deserted Ballroom"סטיאג'יט ריי0:46fמסרטם של מרצ'נט ואייבורי Shakespeare Wallah13"Suite Bergamasque: 3. Clair de Lune" של קלוד דביוסיאלכסיס וייסנברג4:57מהאלבום Weissenberg Plays Debussy14"Typewriter Tip, Tip, Tip"Shankar Jaikishan4:37מסרטם של מרצ'נט ואייבורי Bombay Talkie15"Memorial" (traditional)Narlai Village Troubador1:2616"Strangers"הקינקס3:20from their album Lola Versus Powerman and the Moneygoround, Part One17"Praise Him" (traditional)Udaipur Convent School Nuns And Students0:4318הסימפוניה השביעית של בטהובןפריץ ריינר והתזמורת הסימפונית של שיקגו6:4819"Play With Fire"הרולינג סטונז2:15מאלבומם Out of Our Heads20"Arrival in Benaras"Ustad Vilayat Khan1:44מסרטם של מרצ'נט ואייבורי The Guru21"Powerman"הקינקס4:19מאלבומם Lola Versus Powerman and the Moneygoround, Part One22"Les Champs-Élysées"ז'ו דסאן2:39מאלבומו Les Champs-Élysées

 ביקורות 

הסרט קיבל ביקורות חיוביות מרוב המבקרים. על פי האתר Rotten Tomatoes, 69% מהמבקרים נתנו לסרט ביקורות חיוביות, על סמך 193 ביקורות, עם ממוצע משוקלל של 6.70/10. לפי הקונצנזוס באתר: "עם השילוב המתבקש של הומור, צער ווויזואליות יוצאת דופן, "רכבת לדארג'לינג" תספק את מעריצי וס אנדרסון". ב-Metacritic, הסרט קיבל ציון ממוצע של 67 מתוך 100, על סמך 35 ביקורות. לסרט יש דירוג של 7.2 מתוך 10 ב-IMDb.

רוג'ר איברט מ"שיקגו סאן-טיימס" נתן לסרט ציון של 3.5/4, וכינה את הקונטקסט ההודי של הסרט כאחת מנקודות השיא שלו. אברט התייחס בפרט לתסריט של אנדרסון, שלדבריו "משתמש בהודו לא בצורה תיירותית, אלא כרקע שמאוד מאוד נמצא שם". כריס קאבין מ-Filmcritic.com העניק לסרט 4 כוכבים מתוך 5 ותיאר את סרטו של אנדרסון כ"יצירתו הטובה ביותר של האוטר עד כה".

 פרסים 
 שנה פרס קטגוריה מועמד תוצאה 2008 פרס סרטים למבוגרים הקומדיה הטובה ביותר רכבת לדארג'ילינג   2008 בודיל הסרט האמריקאי הטוב ביותר וס אנדרסון   2007 גרנד פרי אסטוריאס התכונה הטובה ביותר וס אנדרסון   2007 פרס NYFCO התסריט הטוב ביותר וס אנדרסוןג'ייסון שוורצמןרומן קופולה  2007 פרס NYFCO הסרטים המובילים של השנה רכבת לדארג'ילינג   2007 אריה הזהב הקטן וס אנדרסון   2007 פרס אריה הזהב וס אנדרסון 

 קישורים חיצוניים 




ביקורות ומאמרים


 טווידלדי, ביקורת: רכבת לדארג'ילינג באתר עין הדג, 1 במרץ 2008.
 The Darjeeling Limited: Voyage to India, מאמר מאת ריצ'רד ברודי באוסף קריטריון 

 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:דרמות קומיות אמריקאיות
קטגוריה:סרטי מסע אמריקאיים
קטגוריה:סרטים שמתרחשים ברכבת
קטגוריה:סרטי וס אנדרסון
קטגוריה:סרטי 2007
קטגוריה:סרטי דרמה קומית